somu9/iisc_mono_hindi_female huggingface dataset:
विडंबनाएँ टूटती-बिखरती नजर आती हैं पर हम देखते हैं कि सुधारक, चले जाते हैं और विडंबनाएँ अपना काम करती रहती हैं
आखिर इसका रहस्य क्या है? कि संसार में इतने महान पुरुष, सुधारक, तीर्थंकर, अवतार, संत और पैगंबर आ चुके पर यह संसार अभी तक वैसा-का-वैसा ही चल रहा है|
इसे वे क्यों नहीं बदल पाए? दूसरे शब्दों में जीवन के पापों और विडंबनाओं के पास वह कौन-सी शक्ति है जिससे वे सुधारकों के इन शक्तिशाली आक्रमणों को झेल जाते हैं और टुकड़े-टुकड़े होकर बिखर नहीं जाते? शॉ ने इसका उत्तर दिया है कि मुझपर हँसकर और इस रूप में मेरी उपेक्षा करके वे मुझे सह लेते हैं|
यह मुहावरे की भाषा में सिर झुकाकर लहर को ऊपर से उतार देना है| शॉ की बात सच है पर यह सच्चाई एकांगी है| सत्य इतना ही नहीं है|
पाप के पास चार शस्त्र हैं, जिनसे वह सुधारक के सत्य को जीतता या कम-से-कम असफल करता है|
मैंने जीवन का जो थोड़ा-बहुत अध्ययन किया है, उसके अनुसार पाप के ये चार शस्त्र इस प्रकार हैं :- सुधारक पापों के विरुद्ध विद्रोह का झंडा बुलंद करता है तो पाप और उसका प्रतिनिधि पापी समाज उसकी अपेक्षा करता है, उसकी ओर ध्यान नहीं देता और कभी-कभी कुछ सुन भी लेता है तो सुनकर हँस देता है जैसे वह किसी पागल की बड़बड़ हो, प्रलाप हो|
इन क्षणों में पाप का नारा होता है, ‘‘अरे, छोड़ो इसे और अपना काम करो|
सुधारक का सत्य उपेक्षा की इस रगड़ से कुछ तेज होता जाता है, उसके स्वर अब पहले से कुछ पैने हो जाते हैं और कुछ ऊँचे भी
अब समाज का पाप विवश हो जाता है कि वह सुधारक की बात सुने|
वह सुनता है और उसफर निंदा की बौछारें फ़ेंकने लगता है|
सुधारक, सत्य और समाज के पाप के बीच यह गालियों की दीवार खड़ी करने का प्रयत्न है|
जीवन अनुभवों का साक्षी है कि सुधारक के जो जितना समीप है, वह उसका उतना ही बड़ा निंदक होता है| यही कारण है कि सुधारकों को प्राय: क्षेत्र बदलने पड़े हैं|
इन क्षणों में पाप का नारा होता है : ‘‘अजी बेवकूफ है, लोगों को बेवकूफ बनाना चाहता है|
’’ सुधारक का सत्य निंदा की इस रगड़ से और भी प्रखर हो जाता है| अब उसकी धार चोट ही नहीं करती, काटती भी है|
पाप के लिए यह चोट धीरे-धीरे असह्य हो उठती है और वह बौखला उठता है|
अब वह अपने सबसे तेज शस्त्र को हाथ में लेता है| यह शस्त्र है हत्या|
सुकरात के लिए यह जहर का प्याला है, तो ईसा के लिए सूली, दयानंद के लिए यह पिसा काँच है|
इन क्षणों में पाप का नारा होता है, "ओह, मैं तुम्हें खिलौना समझता रहा और तुम साँप निकले"|
पर मैं साँप को जीता नहीं छोडूँगा - पीस डालूँगा| सुधारक का सत्य हत्या के इस घर्षण से प्रचंड हो उठता है|
शहादत उसे ऐसी धार देती है कि सुधारक के जीवन में उसे जो शक्ति प्राप्त न थी, अब वह हो जाती है|
सूर्यों का ताप और प्रकाश उसमें समा जाता है, बिजलियों की कड़क और तूफ़ानों का वेग भी|
पाप काँपता है और अब उसे लगता है कि इस वेग में वह पिस जाएगा - बिखर जाएगा|
"तब पाप अपना ब्रह्मास्त्र तोलता है और तोलकर सत्य पर फेंकता है"| "यह ब्रह्मास्त्र है" - श्रद्धा|
इन क्षणों में पाप का नारा होता है - ‘‘सत्य की जय ! सुधारक की जय !’’ अब वह सुधारक की करने लगता है चरणवंदना और उसके सत्य की महिमा का गान और बखान|
सुधारक होता है करुणाशील और उसका सत्य सरल विश्वासी|
वह पहले चौंकता है, फिर कोमल पड़ जाता है और तब उसका वेग बन जाता है शांत और वातावरण में छा जाती है सुकुमारता|
पाप अभी तक सुधारक और सत्य के जो स्तोत्र पढ़ता जा रहा था, उसका करता है यूँ उपसंहार ‘‘सुधारक महान है, वह लोकोत्तर है, मानव नहीं, वह तो भगवान है, तीर्थंकर है, अवतार है, पैगंबर है, संत है|
उसकी वाणी में जो सत्य है, वह स्वर्ग का अमृत है|
वह हमारा वंदनीय है, स्मरणीय है, पर हम पृथ्वी के साधारण मनुष्यों के लिए वैसा बनना असंभव है, उस सत्य को जीवन में उतारना हमारा आदर्श है, पर आदर्श को कब, कहाँ, कौन पा सकता है?’
यह नारा ऊँचा उठता रहता है, अधिक-से-अधिक दूर तक उसकी गूँज फ़ैलती रहती है, लोग उसमें शामिल होते रहते हैं|
पर अब सबका ध्यान सुधारक में नहीं; उसकी लोकोत्तरता में समाया रहता है, सुधारक के सत्य में नहीं, उसके सूक्ष्म-से-सूक्ष्म अर्थों और फलितार्थों के करने में जुटा रहता है|
अब सुधारक के बनने लगते हैं स्मारक और मंदिर और उसके सत्य के ग्रंथ और भाष्य|
बस यहीं सुधारक और उसके सत्य की पराजय पूरी तरह हो जाती है|
कौन कह सकता है कि भविष्य में कभी कोई इसकी अजेयता को खंडित कर सकेगा या नहीं?|
प्रभात का समय था, आसमान से बरसती हुई प्रकाश की किरणें संसार पर नवीन जीवन की वर्षा कर रही थीं|
बारह घंटों के लगातार संग्राम के बाद प्रकाश ने अँधेरे पर विजय पाई थी|
इस खुशी में फूल झूम रहे थे, पक्षी मीठे गीत गा रहे थे, पेड़ों की शाखाएँ खेलती थीं और पत्ते तालियाँ बजाते थे|
चारों तरफ खुशियाँ झूमती थीं| चारों तरफ गीत गूँजते थे| इतने में साधुओं की एक मंडली शहर के अंदर दाखिल हुई|
साधु गाते थे- जब संसार को त्याग चुके थे, उन्हें सुर-ताल की क्या परवाह थी|
कोई ऊँचे स्वर में गाता था, कोई मुँह में गुनगुनाता था| और लोग क्या कहते हैं, इन्हें इसकी जरा भी चिंता न थी|
ये अपने राग में मगन थे कि सिपाहियों ने आकर घेर लिया और हथकड़ियाँ लगाकर अकबर बादशाह के दरबार को ले चले|
यह वह समय था जब भारत में अकबर की तूती बोलती थी और उसके मशहूर रागी तानसेन ने यह कानून बनवा दिया था कि जो आदमी रागविद्या में उसकी बराबरी न कर सके, वह आगरे की सीमा में गीत न गाए और जो गाए, उसे मौत की सजा दी जाए|
बेचारे बनवासी साधुओं को पता नहीं था परंतु अज्ञान भी अपराध है| मुकदमा दरबार में पेश हुआ|
तानसेन ने रागविद्या के कुछ प्रश्न किए| साधु उत्तर में मुँह ताकने लगे|
अकबर के होंठ हिले और सभी साधु तानसेन की दया पर छोड़ दिए गए|
दया निर्बल थी, वह इतना भार सहन न कर सकी| मृत्युदंड की आज्ञा हुई|
केवल एक दस वर्ष का बच्चा छोड़ा गया - बच्चा है, इसका दोष नहीं| यदि है तो क्षमा के योग्य है|
बच्चा रोता हुआ आगरे के बाजारों से निकला और जंगल में जाकर अपनी कुटिया में रोने-तड़पने लगा|
वह बार-बार पुकारता था - बाबा ! तू कहाँ है? अब कौन मुझे प्यार करेगा? कौन मुझे कहानियाँ सुनाएगा? लोग आगरे की तारीफ करते हैं, मगर इसने मुझे तो बरबाद कर दिया|
इसने मेरा बाबा छीन लिया और मुझे अनाथ बनाकर छोड़ दिया|
बाबा ! तू कहा करता था कि संसार में चप्पे-चप्पे पर दलदलें हैं और चप्पे-चप्पे पर काँटों की झाड़ियाँ हैं|
अब कौन मुझे इन झाड़ियों से बचाएगा? कौन मुझे इन दलदलों से निकालेगा? कौन मुझे सीधा रास्ता बताएगा? कौन मुझे मेरी मंजिल का पता देगा? इन्हीं विचारों में डूबा हुआ बच्चा देर तक रोता रहा|
वह बिलख-बिलख कर रोता था और कहता था - महाराज ! मेरे साथ अन्याय हुआ है| मुझ पर वज्र गिरा है ! मेरा संसार उजड़ गया है|
मैं क्या करूँ? मैं क्या करूँ? हरिदास बोले - शांति, शांति|
’’ बैजू - ‘‘महाराज ! तानसेन ने मुझे तबाह कर दिया ! उसने मेरा संसार सूना कर दिया !’’हरिदास के धीरज की दीवार आँसुओं की बौछार न सह सकी और काँपकर गिर गई|
’’ हरिदास - ‘‘मगर तुझे बारह बरस तक तपस्या करनी होगी - कठोर तपस्या - भयंकर तपस्या| ’’ बैजू - ‘‘महाराज, आप बारह बरस कहते हैं|
मैं बारह जीवन देने को तैयार हूँ| मैं तपस्या करूँगा, मैं दुख झेलूँगा, मैं मुसीबतें उठाऊँगा| मैं अपने जीवन का एक-एक क्षण आपको भेंट कर दूँगा|
आप आज्ञा दें, मैं आपकी हर आज्ञा का सिर और सिर के साथ दिल झुकाकर पालन करूँगा|
हरिदास ने फिर कहा - ‘‘बेटा ! शांति, शांति !’’ बैजू ने करुणा और क्रोध की आँखों से बाबा जी की तरफ देखा| उन आँखों में आँसू थे और आहें थीं और आग थी|
जो काम जबान नहीं कर सकती, उसे आँखें कर देती हैं, और जो काम आँखें भी नहीं कर सकतीं उसे आँखों के आँसू कर देते हैं|
बैजू ने ये दो आखिरी हथियार चलाए और सिर झुकाकर खड़ा हो गया|
हरिदास के धीरज की दीवार आँसुओं की बौछार न सह सकी और काँपकर गिर गई|
उसके पैर लड़खड़ाने लगे| सफ़लता के बाग परे भागते हुए दिखाई दिए| बारह वर्ष की तपस्या पर एक क्षण में पानी फिर गया|
प्रतिहिंसा की छुरी हाथ आई तो गुरु ने प्रतिज्ञा लेकर कुंद कर दी|
बैजू ने होंठ काटे, दाँत पीसे और रक्त का घूँट पीकर रह गया| मगर गुरु के सामने उसके मुँह से एक शब्द भी न निकला|
गुरु गुरु था, शिष्य शिष्य था| शिष्य गुरु से विवाद नहीं करता|
कुछ दिन बाद एक सुंदर नवयुवक साधु आगरे के बाजारों में गाता हुआ जा रहा था| लोगों ने समझा, इसकी भी मौत आ गई है|
वे उठे कि उसे नगर की रीति की सूचना दे दें, मगर निकट पहुँचने से पहले ही मुग्ध होकर अपने-आपको भूल गए और किसी को साहस न हुआ कि उससे कुछ कहे|
दम-के-दम में यह समाचार नगर में जंगल की आग के समान फ़ैल गया कि एक साधु रागी आया है, जो बाज़ारों में गा रहा है|
सिपाहियों ने हथकड़ियाँ सँभालीं और पकड़ने के लिए साधु की ओर दौड़ते परंतु पास आना था कि रंग पलट गया|
साधु के मुखमंडल से तेज की किरणें फूट रही थीं, जिनमें जादू था, मोहिनी थी और मुग्ध करने की शक्ति थी|
वे आश्चर्य से उसके मुख की ओर देखने लगे, जहाँ सरस्वती का वास था और जहाँ से संगीत की मधुर ध्वनि की धारा बह रही थी|
साधु मस्त था, सुनने वाले मस्त थे| जमीन-आसमान मस्त थे|
गाते-गाते साधु धीरे-धीरे चलता जाता था और श्रोताओं का समूह भी धीरे-धीरे चलता जाता था|
ऐसा मालूम होता था, जैसे एक समुद्र है जिसे नवयुवक साधु आवाजों की जंजीरों में खींच रहा है और संकेत से अपने साथ-साथ आने की प्रेरणा कर रहा है|
मुग्ध जनसमुदाय चलता गया, चलता गया, चलता गया|
जादू का प्रभाव टूटा तो लोगों ने देखा कि वे तानसेन के महल के सामने खड़े हैं|
उन्होंने दुख और पश्चात्ताप से हाथ मले और सोचा- यह हम कहाँ आ गए? साधु अज्ञान में ही मौत के द्वार पर आ पहुँचा था|
भोली-भाली चिड़िया अपने-आप अजगर के मुँह में आ फँसी थी और अजगर के दिल में जरा भी दया न थी| तानसेन बाहर निकला|
मैं आपके साथ गानविद्या पर चर्चा करना चाहता हूँ|
तानसेन ने बेपरवाही से उत्तर दिया- ‘‘ अच्छा ! मगर आप नियम जानते हैं न? नियम कड़ा है और मेरे दिल में दया नहीं है|
"मेरी आँखें दूसरों की मौत को देखने के लिए हर समय तैयार हैं| ’’ नवयुवक - ‘‘और मेरे दिल में जीवन का मोह नहीं है"| मैं मरने के लिए हर समय तैयार हूँ|
इसी समय सिपाहियों को अपनी हथकड़ियों का ध्यान आया
झंकारते हुए आगे बढ़े और उन्होंने नवयुवक साधु के हाथों में हथकड़ियाँ पहना दीं| भक्ति का प्रभाव टूट गया|
श्रद्धा के भाव पकड़े जाने के भय से उड़ गए और लोग इधर-उधर भागने लगे|
सिपाही कोड़े बरसाने लगे और लोगों के तितर-बितर हो जाने के बाद नवयुवक साधु को दरबार की ओर ले चले|
दरबार की ओर से शर्तें सुनाई गईं- ‘‘कल प्रात:काल नगर के बाहर वन में तुम दोनों का गानयुद्ध होगा|
अगर तुम हार गए, तो तुम्हें मार डालने तक का तानसेन को पूर्ण अधिकार होगा और अगर तुमने उसे हरा दिया तो उसका जीवन तुम्हारे हाथ में होगा|
नौजवान साधु ने शर्तें मंजूर कर लीं| दरबार ने आज्ञा दी कि कल प्रात:काल तक सिपाहियों की रक्षा में रहो| यह नौजवान साधु बैजू बावरा था|
सूरज भगवान की पहली किरण ने आगरे के लोगों को आगरे से बाहर जाते देखा|
साधु की प्रार्थना पर सर्वसाधारण को भी उसके जीवन और मृत्यु का तमाशा देखने की आज्ञा दे दी गई थी| साधु की विद्वत्ता की धाक दूर-दूर तक फैल गई थी|
जो कभी अकबर की सवारी देखने को भी घर से बाहर आना पसंद नहीं करते थे, आज वे भी नई पगड़ियाँ बाँधकर निकल रहे थे|
ऐसा जान पड़ता था कि आज नगर से बाहर वन में नया नगर बस जाने को है- वहाँ, जहाँ कनातें लगी थीं, जहाँ चाँदनियाँतनी थीं, जहाँ कुर्सियों की कतारें सजी थीं|
इधर जनता बढ़ रही थी और उद्विग्नता और अधीरता से गानयुद्ध के समय की प्रतीक्षा कर रही थी|
बालक को प्रात:काल मिठाई मिलने की आशा दिलाई जाए तो वह रात को कई बार उठ-उठकर देखता है कि अभी सूरज निकला है या नहीं? उसके लिए समय रुक जाता है|
उसके हाथ से धीरज छूट जाता है| वह व्याकुल हो जाता है| समय हो गया| लोगों ने आँख उठाकर देखा|
अकबर सिंहासन पर था, साथ ही नीचे की तरफ तानसेन बैठा था और सामने फ़र्श पर नवयुवक बैजू बावरा दिखाई देता था|
उसके मुँह पर तेज था, उसकी आँखों में निर्भयता थी|
अकबर ने घंटी बजाई और तानसेन ने कुछ सवाल संगीतविद्या के संबंध में बैजू बावरा से पूछे|
हर मुँह से ‘‘जय हो, जय हो’’, ‘‘बलिहारी, बलिहारी’’ की ध्वनि निकलने लगी ! इसके बाद बैजू बावरा ने सितार हाथ में ली और जब उसके पर्दों को हिलाया तो जनता ब्रह्मानंद में लीन हो गई|
उन तारों पर रागविद्या निछावर हो रही थी और लोगों के मन उछल रहे थे, झूम रहे थे, थिरक रहे थे|
ऐसा लगता था कि सारे विश्व की मस्ती वहीं आ गई है| लोगों ने देखा और हैरान रह गए|
कुछ हरिण छलाँगें मारते हुए आए और बैजू बावरा के पास खड़े हो गए|
बैजू बावरा सितार बजाता रहा, बजाता रहा, बजाता रहा| वे हिरन सुनते रहे, सुनते रहे, सुनते रहे|
और दर्शक यह असाधारण दृश्य देखते रहे, देखते रहे, देखते रहे| हिरण मस्त और बेसुध थे|
बैजू बावरा ने सितार हाथ से रख दी और अपने गले से फूल मालाएँ उतारकर उन्हें पहना दीं|
फूलों के स्पर्श से हरिणों को सुध आई और वे चौकड़ी भरते हुए गायब हो गए ! बैजू ने कहा- ‘‘तानसेन ! मेरी फूलमालाएँ यहाँ मँगवा दें, मैं तब जानूँ कि आप रागविद्या जानते हैं
तानसेन सितार हाथ में लेकर उसे अपनी पूर्ण प्रवीणता के साथ बजाने लगा|
ऐसी अच्छी सितार, ऐसी एकाग्रता के साथ उसने अपने जीवन भर में कभी न बजाई थी|
सितार के साथ वह आप सितार बन गया और पसीना-पसीना हो गया|
आज उसने वह बजाया, जो कभी न बजाया था| आज उसने वह बजाया जो कभी न बजा सकता था|
यह सितार की बाजी न थी, यह जीवन और मृत्यु की बाजी थी| आज तक उसने अनाड़ी देखे थे| आज उसके सामने एक उस्ताद बैठा था|
कितना ऊँचा ! कितना गहरा !! कितना महान !!! आज वह अपनी पूरी कला दिखा देना चाहता था|
आज वह किसी तरह भी जीतना चाहता था| आज वह किसी भी तरह जीते रहना चाहता था| बहुत समय बीत गया| सितार बजती रही| उंगलियां दुखने लगीं|
मगर लोगों ने आज तानसेन को पसंद न किया|
सूरज और जुगनू का मुकाबला ही क्या? आज से पहले उन्होंने जुगनू देखे थे| आज उन्होंने सूरज देख लिया था|
बहुत चेष्टा करने पर भी जब कोई हिरण न आया तो तानसेन की आँखों के सामने मौत नाचने लगी|
देह पसीना-पसीना हो गई| लज्जा ने मुखमंडल लाल कर दिया था|
’’ बैजू बावरा मुस्कुराया और धीरे से बोला- ‘‘बहुत अच्छा ! दोबारा बुलाकर दिखा देता हूँ| ’’ यह कहकर उसने फिर सितार पकड़ ली|
एक बार फिर संगीतलहरी वायुमंडल में लहराने लगी|
फिर सुनने वाले संगीतसागर की तरंगों में डूबने लगे, हरिण बैजू बावरा के पास फिर आए; वे ही हरिण जिनकी गरदन में फूलमालाएँ पड़ी हुई थीं और जो राग की सुरीली ध्वनि के जादू से बुलाए गए थे|
बैजू बावरा ने मालाएँ उतार लीं और हरिण कूदते हुए जिधर से आए थे, उधर को चले गए|
अकबर का तानसेन के प्रति अगाध प्रेम था| उसकी मृत्यु निकट देखी तो उनका कंठ भर आया परंतु प्रतिज्ञा हो चुकी थी|
वे विवश होकर उठे और संक्षेप में निर्णय सुना दिया- ‘‘बैजू बावरा जीत गया, तानसेन हार गया| अब तानसेन की जान बैजू बावरा के हाथ में है|
तुम इस निष्ठुर नियम को उड़वा दो कि जो कोई आगरे की सीमाओं के अंदर गाए, अगर तानसेन के जोड़ का न हो तो मरवा दिया जाए|
तानसेन बैजू बावरा के चरणों में गिर गया और दीनता से कहने लगा- मैं यह उपकार जीवन भर न भूलूँगा|
बैजू बावरा ने जवाब दिया- "बारह बरस पहले की बात है, आपने एक बच्चे की जान बख्शी थी"|
आज उस बच्चे ने आपकी जान बख्शी है| तानसेन हैरान होकर देखने लगा| फिर थोड़ी देर बाद उसे पुरानी, एक भूली हुई, एक धुँधली-सी बात याद आ गई|
वर्तमान युग विज्ञान और प्रौद्योगिकी का युग है| दुनिया में भौतिक विकास हासिल कर लेने की होड़ मची है|
विकास की इस दौड़ में जाने-अनजाने हमने अनेक विसंगतियों को जन्म दिया है| प्रदूषण उनमें से एक अहम समस्या है|
हमारे भूमंडल में हवा और पानी बुरी तरह प्रदूषित हुए हैं| यहाँ तक कि मिट्टी भी आज प्रदूषण से अछूती नहीं रही|
इस प्रदूषण की चपेट से शायद ही कोई चीज बची हो| साँस लेने के लिए स्वच्छ हवा मिलना मुश्किल हो रहा है| जीने के लिए साफ पानी कम लोगों को ही नसीब हो रहा है|
पर्यावरणविदों का कहना है कि अगले पच्चीस सालों में दुनिया को पेयजल के घनघोर संकट का सामना करना पड़ सकता है| आज शायद ही कोई जलस्रोत प्रदूषण से अप्रभावित बचा हो|
कुछ लोगों का कहना है कि अगला विश्वयुद्ध राजनीतिक, सामरिक या आर्थिक हितों के चलते नहीं, वरन पानी के लिए होगा|
परिस्थितियाँ जिस तरह से बदल रही हैं और धरती पर संसाधनों के दोहन के चलते जिस तरह से जबरदस्त दबाव पड़ रहा है तथा समूची परिस्थिति का तंत जिस तरह चरमरा गया है, उसके चलते कुछ भी संभव हो सकता है|
फिलहाल यहाँ हम पर्यावरणीय प्रदूषण के सिर्फ एक पहलू की चर्चा कर रहे हैं और वह है ओज़ोन विघटन का संकट|
पिछले कई वर्षों से पूरी दुनिया में इसकी चर्चा हो रही थी तथा इसे लेकर खासी चिंता व्यक्त की जा रही है| आखिर यहाँ सवाल समूची मानव सभ्यता के अस्तित्व का है|
प्रश्न उठता है कि यह ओजोन है क्या? यह कहाँ स्थित है और उसकी उपयोगिता क्या है? इसका विघटन क्यों और कैसे हो रहा है? ओजोन विघटन के खतरे क्या-क्या हैं?
और यदि ये खतरे एक हकीकत हैं तो इस दिशा में हम कितने गंभीर हैं और इससे निपटने के लिए क्या कुछ एहतियाती कदम उठा रहे हैं? ओजोन एक गैस है जो आक्सीजन के तीन परमाणुओं से मिलकर बनी होती है|
यह मानव स्वास्थ्य के लिए हानिकारक होती है और श्वसन नलिका में जाने पर जलन पैदा करती है लेकिन वायुमंडल में मौजूद यही गैस हमारी रक्षा भी करती है|
ओजोन गैस धरती के वायुमंडल में पन्द्रह से बीस किलोमीटर की ऊँचाई तक पाई जाती है| वायुमंडल का यह क्षेत्र स्ट्रेटोस्फियर कहलाता है|
ओजोन की सबसे ज्यादा सांद्रता धरती से पच्चीस किलोमीटर की ऊँचाई पर होती है| जैसा कि हम जानते हैं कि सौर विकिरण में तमाम तरह की किरणें होती हैं|
इनमें दृश्य प्रकाश, अवरक्त किरणें और पराबैंगनी किरणें होती हैं| पराबैंगनी किरणें अल्प तरंगधैर्य की किरणें होती हैं|
ये किरणें काफी घातक होती हैं क्योंकि इनमें ऊर्जा बहुत ज्यादा होती है|
हमारे वायुमंडल में मौजूद ओजोन बाह्य अंतरिक्ष से आने वाली पराबैंगनी किरणों को अवशोषित कर लेती है और उन्हें धरती तक नहीं आने देती|
यदि ये किरणें बेरोक-टोक धरती की सतह तक चली आएँ तो इंसान के साथ ही जीवमंडल के तमाम दूसरे जीव-जंतुओं को भारी नुकसान हो सकता है|
इन पराबैंगनी किरणों से मनुष्यों में त्वचा के कैंसर से लेकर दूसरे अनेक तरह के रोग हो सकते हैं|
जिस तरह रोज़मर्रा के जीवन में सामान्य छतरी धूप और बरसात से हमारा बचाव करती है; उसी तरह वायुमंडल में स्थित ओज़ोन की परत हमें घातक किरणों से बचाती है|
इसीलिए प्राय: इसे ‘ओजोन छतरी’ के नाम से भी पुकारते हैं|
सभ्यता के आदिम काल से यह छतरी जीव-जंतुओं और पेड़-पौधों की रक्षा करती रही है और उसके तले सभ्यता फलती-फूलती रही है|
विकास की अंधी दौड़ में हमने संसाधनों का अंधाधुंध इस्तेमाल किया है|
इस दौरान हमें इस बात का ध्यान प्राय: कम ही रहा है कि इसका दुष्प्रभाव क्या हो सकता है ! आज परिणाम हम सबके सामने हैं|
हमारे कारनामों से प्राकृतिक संतुलन चरमरा गया है| भूमंडल पर शायद ही ऐसी कोई चीज शेष हो जो हमारे क्रियाकलापों से प्रभावित न हुई हो| स्पष्ट है; ओजोन भी इसका अपवाद नहीं है|
आइए, अब देखें कि ओजोन का विघटन क्यों और कैसे हो रहा है? जैसा कि हम जानते हैं कि दैनिक जीवन में कीटनाशक, प्रसाधन सामग्री, दवाएँ, रंग-रोगन से लेकर प्रशीतक और एयर कंडिशनिंग वगैरह में प्रशीतन का अहम स्थान है|
सन उन्नीस सौ तीस से पहले प्रशीतन के लिए अमोनिया और सल्फर डाइ ऑक्साइड गैसों का इस्तेमाल होता था लेकिन उनके इस्तेमाल में अनेक व्यावहारिक कठिनाइ याँथीं|
उदाहरण - ये गैसें तीक्ष्ण थीं और मानव स्वास्थ्य के लिए हानिकारक थीं|
अत: वैज्ञानिकों को एक अरसे से इनके उचित विकल्प की तलाश थी जो इन कमियों से मुक्त हो|
इस क्रम में तीस के दशक में थाॅमस मिडले द्वारा क्लोरो फ्लोरो कार्बन नामक यौगिक की खोज प्रशीतन के क्षेत्र में एक क्रांतिकारी उपलब्धि रही|
अध्ययन से पाया गया कि ये रसायन सर्वोत्तम प्रशीतक हो सकते हैं क्योंकि ये रंगहीन, गंधहीन, अक्रियाशील होने के साथ-साथ अज्वलनशील भी थे|
इस तरह ये आदर्श प्रशीतक सिद्ध हुए| इसके बाद तो प्रशीतन में सी.एफ.सी. का इस्तेमाल चल निकला|
तदनंतर बड़े पैमाने पर सी.एफ.सी. यौगिकों का उत्पादन होने लगा और घरेलू कीटनाशक, प्रसाधन सामग्री, दवाएँ, रंग-रोगन से लेकर फ्रीज और एयरकंडिशनर में इनका खूब इस्तेमाल होने लगा|
सी.एफ.सी. यौगिकों का एक खास गुण है कि ये नष्ट नहीं होते| इनका न तो आक्सीकरण होता है और न ही अपघटन| ये पानी में भी नहीं घुलते|
यहाँ स्वाभाविक रूप से सवाल उठता है कि इस्तेमाल में आने वाले इन यौगिकों का आखिर होता क्या है? सबसे पहले एक अमेरिकी वैज्ञानिक, एफ.एस.रोलैंड का ध्यान इस प्रश्न की ओर गया|
उन्होंने इस दिशा में लगातार कई वर्षों तक अनुसंधान किया|
उनका शोधपत्र जब उन्नीस सौ चौहत्तर में ‘नेचर’ नामक प्रतिष्ठित पत्रिका में प्रकाशित हुआ तो पूरी दुनिया में एक हलचल-सी मच गई|
अपने पत्र में रोलैंड ने निष्कर्ष दिया था कि ये यौगिक धरती की ओजोन परत को नष्ट कर चुके हैं| शुरू में लोगों ने रोलैंड की बातों को कोई खास अहमियत नहीं दी|
कुछ लोगों ने उन्हें ‘आतंकित पर्यावरणवादी’ कहकर उनका उपहास किया लेकिन कुछ ही साल बाद उन्नीस सौ पचासी ईसवि में ब्रिटिश सर्वे टीम के कार्यों से रोलैंड की बात सही साबित हो गई|
टीम ने न केवल ओजोन विघटन की पुष्टि की बल्कि अध्ययन करके बताया कि दक्षिणी ध्रुव क्षेत्र में ओजोन की परत काफी छीज चुकी है और उसकी वजह से वहाँ एक बड़ा छिद्र हो गया है|
अमेरिकी उपग्रह निंबस द्वारा भेजे गए चित्र से भी रोलैंड की बात की पुष्टि हुई|
ब्रिटिश टीम ने चेताया भी कि यदि बहुत जल्दी ओजोन विघटन को न रोका गया तो ओजोन परत के छीजने से आने वाली पराबैंगनी किरणों से धरती के तापमान में वृद्धि होगी तथा अनेकानेक तरह की त्वचा संबंधी व्याधियाँ फैलेंगी|
त्वचा के कैंसर के रोगियों की संख्या लाखों में होगी|
सी.एफ.सी. रसायन चूँकि हवा से हल्के होते हैं; अत: इस्तेमाल में आने के बाद मुक्त होकर ये सीधे वातावरण में ऊँचाई पर चले जाते हैं|
वायुमंडल में ऊपर पहुँचने पर ये यौगिक पराबैंगनी किरणों के संपर्क में आते हैं; जहाँ इनका प्रकाश अपघटन होता है फोटोलिसिस से क्लोरीन मुक्त मूलक पैदा होते हैं
क्लोरीन के ये मुक्त मूलक ओजोन से अभिक्रिया करके उसे ऑक्सीजन में बदल देते हैं|
इस तरह ओजोन का ह्रास होने से ओजोन की परत धीरे-धीरे छीजती जा रही है| वस्तुत: आज ओजोन छतरी का अस्तित्व ही संकट में पड़ गया है|
जिस सी.एफ.सी. को हम निष्क्रिय समझते थे; वह इतनी सक्रिय है कि उससे निकला एक क्लोरीन मुक्त मूलक ओजोन गैस के एक लाख अणुओं को तोड़कर ऑक्सीजन में बदल देता है| ऐसा श्रृंखला अभिक्रिया के कारण होता है|
यहाँ गौरतलब है कि सन उन्नीस सौ चौहतर में पूरी दुनिया में सी.एफ.सी. की खपत {९}{नौ} लाख टन थी|
पिछले कई वर्षों के शोध से मालूम हुआ है कि दक्षिणी ध्रुव के ऊपर मौजूद छिद्र आकार में बढ़ता जा रहा है|
हाल के वर्षों में उत्तरी ध्रुव के ऊपर भी ओज़ोन के विघटन और ओज़ोन आवरण में छिद्र पाए जाने की सूचना मिली है जो बेहद चिंतनीय है|
ओजोन संकट पर विचार करने के लिए दुनिया के अनेक देशों की पहली बैठक उन्नीस सौ पचासी में विएना में हुई|
बाद में सितंबर उन्नीस सौ सतासी में कनाडा के शहर मांट्रियल में बैठक हुई जिसमें दुनिया के अड़तालीस देशों ने भाग लिया था|
इस बैठक में जिस मसौदे को अंतिम रूप दिया उसे मांट्रियल प्रोटोकॉल कहते हैं|
इसके तहत यह प्रावधान रखा गया कि सन उन्नीस सौ पंचानबे तक सभी देश सी.एफ.सी. की खपत में पचास प्रतिशत की कटौती तथा उन्नीस सौ सत्तानबे तक पचासी प्रतिशत की कटौती करेंगे|
मसौदे के कई बिंदुओं पर विकसित और विकासशील देशों के बीच मतभेद उभरकर सामने आए| मुद्दा था गैर सी.एफ़.सी. प्रौद्योगिकी तथा उसका हस्तांतरण|
विकासशील देश चाहते थे कि इसपर आने वाला खर्च धनी देश वहन करें, क्योंकि ओज़ोन विघटन के लिए वे ही जिम्मेदार हैं
सन {१९९०}{उन्नीस सौ नब्बे} के ताजा आँकड़ों के अनुसार पूरी दुनिया में सी.एफ.सी. की खपत {१२}{बारह} लाख टन तक पहुँच गई थी जिसकी {३०}{तीस} प्रतिशत हिस्सेदारी अकेले अमेरिका की थी|
समस्या पर विचार करने के लिए लंदन में एक बैठक हुई जहाँ नए प्रशीतनों की खोज और पुरानी तकनीक में विस्थापन के लिए एक कोष बनाने की माँग की गई|
यहाँ विकासशील देशों के दबाव के चलते विकसित देशों को कई रियायतें देनी पड़ीं|
इसके अंतर्गत नई तकनीकों के हस्तांतरण में मदद के साथ-साथ सी.एफ़.सी. के विकल्प की खोज में दूसरे देशों को धन मुहैया कराना मुख्य है|
समझौते के तहत यह व्यवस्था कि सन {२०१०}{दो हजार दस} तक विकासशील देश सी.एफ.सी. का इस्तेमाल एकदम बंद कर देंगे|
इस दौरान विकसित देश नए प्रशीतकों की खोज में विकासशील देशों की आर्थिक मदद करेंगे|
स्थिति की गंभीरता को देखते हुए दुनिया के सभी देशों ने इस बारे में विचार करके समुचित कदम उठाने शुरू कर दिए हैं|
‘ग्रीनहाउस’ के प्रभाव के कारण आज धरती का तापमान निरंतर बढ़ रहा है| इसमें ओजोन विघटन की भी अहम भूमिका है|
पराबैंगनी किरणें जब धरती तक आती हैं, तो स्थलमंडल में मौजूद वस्तुओं द्वारा अवशोषित कर ली जाती हैं
ये वस्तुएँ पराबैंगनी के अवशोषण के बाद अवरक्त विकिरण उत्सर्जित करती हैं|
ये किरणें वापस वायुमंडल के बाहर नहीं जा पातीं, क्योंकि हवा में मौजूद कई गैसें उन्हें अवशोषित कर लेती हैं इस तरह से धरती का तापमान बढ़ता है
तापमान बढ़ने से ध्रुवों पर जमी हुई विशाल बर्फ राशि के पिघलने के समाचार भी आ रहे हैं|
यदि ऐसा होता रहा तो समुद्र का जलस्तर बढ़ेगा और तमाम तटीय क्षेत्र पानी में डूब सकते हैं| तापवृद्धि से जलवायु में ज़बर्दस्त बदलाव आ सकता है|
मानसून में परिवर्तन के साथ कहीं अतिवृष्टि तो कहीं अकाल जैसी स्थिति आ सकती है| वैसे विगत एक सदी के दौरान भूमंडल में काफी परिवर्तन पाया गया है|
हाल ही में शोध के बाद पाया गया कि हिमालय में गंगोत्री स्थित गोमुख हिमनद हर साल अठारह मीटर पीछे की ओर खिसकता जा रहा है|
अगर यही हाल रहा तो संभव है कि इक्कीसवीं सदी के प्रथमार्धतक यही हिमनद तथा साथ ही हिमालय के दूसरे हिमनद भी गलकर समाप्त हो जाएँ|
ऐसे में उत्तर भारत में बहने वाली नदियों का अस्तित्व मिट जाएगा और मैदानों की उपजाऊ भूमि ऊसर में बदल जाने से कोई नहीं रोक सकेगा|
अगर समय रहते स्थिति पर काबू नहीं पाया गया तो इसके गंभीर परिणामों से इनकार नहीं किया जा सकता|
ओज़ोन विघटन के व्यापक दुष्प्रभावों के चलते इनसानी सभ्यता संकटापन्न है|
अत: जरूरत है कि फौरन इससे निपटने के लिए समग्र कदम उठाए जाएँ अन्यथा कल तक तो शायद बहुत देर हो जाएगी|
सुनो सुगंधा ! तुम्हारा पत्र पाकर खुशी हुई| तुमने दोतरफा अधिकार की बात उठाई है, वह पसंद आई|
बेशक, जहाँजिस बात से तुम्हारी असहमति हो; वहाँतुम्हें अपनी बात मुझे समझाने का पूरा अधिकार है|
मुझे खुशी ही होगी तुम्हारे इस अधिकार प्रयोग पर| इससे राह खुलेगी और खुलती ही जाएगी|
जहाँ कहीं कुछ रुकती दिखाई देगी; वहाँ भी परस्पर आदान-प्रदान से राह निकाल ली जाएगी|
अपनी-अपनी बात कहने-सुनने में बंधन या संकोच कैसा? मैंने तो अधिकार की बात यों पूछी थी कि मैं उस बेटी की माँ हूँ जो जीवन में ऊँचा उठने के लिए बड़े ऊँचे सपने देखा करती है; आकाश में अपने छोटे-छोटे डैनों को चौड़े फैलाकर|
धरती से बहुत ऊँचाई में फ़ैले इन डैनों को यथार्थ से दूर समझकर भी मैं काटना नहीं चाहती|
केवल उनकी डोर मजबूत करना चाहती हूँ कि अपनी किसी ऊँची उड़ान में वे लड़खड़ा न जाएँ| इसलिए कहना चाहती हूँकि ‘उड़ो बेटी, उड़ो, पर धरती पर निगाह रखकर'|
कहीं ऐसा न हो कि धरती से जुड़ी डोर कट जाए और किसी अनजाने-अवांछित स्थल पर गिरकर डैने क्षत-विक्षत हो जाएँ|
ऐसा नहीं होगा क्योंकि तुम एक समझदार लड़की हो| फिर भी सावधानी तो अपेक्षित है ही|
यह सावधानी का ही संकेत है कि निगाह धरती पर रखकर उड़ान भरी जाए|
उस धरती पर जो तुम्हारा आधार है- उसमें तुम्हारे परिवेश का, तुम्हारे संस्कार का, तुम्हारी सांस्कृतिक परंपरा का, तुम्हारी सामर्थ्य का भी आधार जुड़ा होना चाहिए|
हमें पुरानी-जर्जर रूढ़ियों को तोड़ना है, अच्छी परंपराओं को नहीं|
परंपरा और रूढ़ि का अर्थ समझती हो न तुम? नहीं ! तो इस अंतर को समझने के लिए अपने सांस्कृतिक आधार संबंधित साहित्य और अपने कॉलेज पुस्तकालय से खोजकर लाना, उसे जरूर पढ़ना|